การติดเชื้อโควิด-19 ในญี่ปุ่น ทำให้อัตราการว่างงานในญี่ปุ่นสูงขึ้น ส่งผลกระทบโดยตรงต่อใคร
การติดเชื้อโควิด-19 ในญี่ปุ่น ทำให้อัตราการว่างงานในญี่ปุ่นสูงขึ้น ส่งผลกระทบโดยตรงต่อคนยากจนอย่างที่แทบไม่เคยปรากฎมาก่อน คนงานราว 40% ที่มีรายได้ต่ำและยังเป็นงานสัญญาจ้างก็จะถูกเลิกจ้างได้ง่ายๆ คนเหล่านี้มีอยู่จำนวนมากที่ไม่สามารถเข้าถึงสวัสดิการของรัฐได้ มีคนจำนวนมากที่หิวโหย ไม่สามารถหากินได้ กว่า 10 ล้านคนในญี่ปุ่นมีเงินดำรงชีวิตอยู่น้อยกว่า 2 ล้านเยนต่อปี มีจำนวน 1 ใน 6 ที่หิวโหย รายได้น้อยกว่าค่าเฉลี่ยของประเทศ (ค่าครองชีพที่ญี่ปุ่นสูงกว่าไทยราว 77%)

นักเศรษฐศาสตร์ระบุว่า คนญี่ปุ่นราวครึ่งล้านสูญเสียงาน เป็นผลกระทบจากการระบาดของโรคทั่วประเทศ เคนจิ ไซโนน หัวหน้ากลุ่มเทโนฮาชิที่คอยให้ความช่วยเหลือแบบไม่แสวงผลกำไรกล่าวว่า คนชั้นกลางกำลังล่มสลาย มีคนราวๆ 250 คนที่เรียงแถวต่อคิวเพื่อรับอาหาร เสื้อผ้า ถุงนอนและยารักษาโรคจากทีมเทโนฮาชิ ทีมที่ให้ความช่วยเหลือในการให้คำปรึกษาฟรีสำหรับผู้คนที่ต้องการหางานและการให้บริการจากภาครัฐ ผู้คนกำลังเผชิญความทุกข์ยากจากโควิดระบาด 

ทาโร ไซโตะ จากสถาบันวิจัยระบุว่า การว่างงานเพิ่มขึ้น 1% ในญี่ปุ่นหมายความถึงการฆ่าตัวตายในญี่ปุ่นราว 3,000 คนต่อปี โดยเฉพาะผู้หญิงต้องประสบปัญหาภาวะทางเศรษฐกิจเพราะหลายๆ งานเป็นสัญญาจ้างชั่วคราวทั้งในค้าปลีก ร้านอาหาร และโรงแรม ทุกอุตสาหกรรมล้วนได้รับผลกระทบจากโควิดอย่างหนัก